《谒辛化光》
宋代·范纯仁

浓阴结秋意，疏林啸松声。时节感壮怀，挈酒慰友生。

友生冰玉士，节行映古清。十五簪儒冠，四十无华缨。

家贫道弥富，身困誉益荣。殷勤数宾侣，足趋颜巷轻。

高斋面幽圃，脩筠拥轩楹。班班寒露丛，竟吐篱下英。

食具简且洁，盘蔬亦晶明。饮适言笑和，至乐不乱情。

郁然兰芷芬，薰灼通心诚。因嗟朝市间，利欲空自兵。

作者简介：范纯仁（1027年6月－1101年），字尧夫，谥忠宣。 北宋大臣，人称“布衣宰相”。参知政事范仲淹次子。1027年6月，范纯仁生于南京应天府。宋仁宗皇祐元年进士。曾从胡瑗、孙复学习。父亲殁没后才出仕知襄邑县，累官侍御史、同知谏院，出知河中府，徙成都路转运使。宋哲宗立，拜官给事中，元祐元年同知枢密院事，后拜相。宋哲宗亲政，累贬永州安置。范纯仁于宋徽宗立后，官复观文殿大学士，后以目疾乞归。建中靖国年间去世，追赠开府仪同三司，谥号忠宣。著有《范忠宣公集》。